ས་པར་མི་འདོད་ལ། བསྲུང་བར་འཇུག་པར་འདོད་པ་དེ་དག་ནི་འཁོད་ཅིག ལུས་ལ་ཡང་འཇུག་པར་གྱིས་ཤིག སངས་རྒྱས་འཇིག་རྟེན་ལ་ཐུགས་བརྩེ་བ་ཅན་གྱིས་བཀའ་སྩལ་པ། སུ་མུ། སུ་མུ། སུ་མུ། སུ་མུ། སུ་མུ་རུ། སུ་མུ་རུ། སུ་མུ་རུ། སུ་མུ་རུ། སུ་མུ་རུ། སུ་མུ་རུ། སུ་མུ་རུ། སུ་མུ་རུ། མུ་རུ། མུ་རུ། མུ་རུ། མུ་རུ། མུ་རུ། མུ་རུ། མུ་རུ། མུ་རུ། མུ་རུ། མི་རི། མི་རི། མི་རི། མི་རི། མི་རི། མི་རི། མི་རི། མི་རི། མི་རི། མུ་རུ་མི་རི། མུ་རུ་མི་རི། མུ་རུ་མི་རི། མུ་རུ་མི་རི། མུ་རུ་མི་རི། མུ་རུ་མི་རི། མུ་རུ་མི་རི། མུ་རུ་མི་རི། མུ་རུ་མི་རི། མུ་རུ་མི་རི། མུ་རུ་མི་རི། མུ་རུ་མི་རི། མུ་རུ་མི་རི། མུ་རཱུ་རི་ཏི། རི་རི་རི་རི་རི་རི། རཱི་རཱི་རཱི་རཱི་རཱི་རཱི། ཏི་མི་རི། མི་རི་མི་རི་མི་རི་མི་རི་མི་རི་མི་རི། མཱི་རི་ཏི། ཧ་སི་མི་རི་ཏི། མཱི་རི་ཏི། མི་ཏི། སི་སཱི་སི་མཱི། ཀཾ་ཀ་ར། ཀཾ་ཀ་ར་ཏ། ཀཾ་ཀ་རཱ། ཀཾ་ཀ་ར་ཙ། ཀཾ་ཀ་རཱ། ཀཾ་ཀ་རཱ། ཀཾ་ཀ་རཱ། ཀཾ་ཀ་རཱ། ཀཾ་ཀ་རཱ། ཀཾ་ཀ་རཱ། ཀཾ་ཀ་རཱ། ཀཾ་ཀ་རཱ། ཀཾ་ཀ་རཱ། ཀཾ་ཀ་རཱ། ཀཾ་ཀ་རཱ། ཀཾ་ཀ་རཱ། ཀཾ་ཀ་རཱ། ཀཾ་ཀ་རཱ། ཀཾ་ཀ་རཱ། ཀཾ་ཀ་རཱ། ཀཾ་ཀ་རཱ། ཀཾ་ཀ་རོ་ཏཱི་ཏི། ཀུ་རི་ཤོ། ཀཾ་ཀ་རཱ། ཀཾ་ཀ་རི་ཤི། རི་རི། རི་རི། རི་རི། ཏི་རི་ཏེ་ཕུ་སྭཱ། རི་ཕུ། རི་ཕུ། རི་ཕུ། རི་ཕུ། རི་ཕུ། རི་ཕུ། རི་ཕུ། རི་ཕུ། ནཱ་ཐཱ། ནཱ་ནཱ། ཐཱ་ཐ། རི་ཕུ། རི་ཕུ། ནཱ་ཐཱ་ཐཱ། ནིརྒཙྪ་ཏ། རི་ཕུ། རི་ཕུ། ནི་རྒཙྪ་ཏེ། པཱ་ལ་ཡ་ཏ། རི་ཕུ། རི་ཕུ། པཱ་ལ་ཡ་ཏ། སངས་རྒྱས་འཇིག་རྟེན་ལ་ཐུགས་བརྩེ་བ་ཅན་སེམས་ཅན་ཐམས་ཅད་ལ་ཕན་པ་ལྷག་པར་དགོངས་པ་དང་ལྡན་པ། བྱམས་པ་ལ་གནས་པ། ཐུགས་རྗེ་དང་ལྡན་པ། དགའ་བ་ལ་གནས་པ། བཏང་སྙོམས་ལ་གནས་པ་གཤེགས་ཀྱི། རོལ་མོ་དྲག་པོ་བྱ་ཞིང་བུམ་ཆུ་གཏོར། ཀྵི་པྲཾ་ནིརྒཙྪ་ཏ་སྭཱ་ཧཱ། ཞེས་བརྗོད་རོལ་མོ་བཞག་ལ། སངས་རྒྱས་ཀྱི་ཡེ་ཤེས་ཀྱི་མཆོག་དང་། ཆོས་ཉིད་ཀྱིས་ལྷ་ཐམས་ཅད་དང་། འབྱུང་པོ་ཐམས་ཅད་ལ་བཀའ་སྩལ་པའི་གསང་སྔགས་ཀྱི་གཞི་འདི་དག་གྲུབ་པའོ། །ཚིགས་སུ་བཅད་པ་འདི་དག་ནི་གྲུབ་པའོ། །ཞེས་བརྗོད་དོ། །དེ་ནས་ཀུ་ཤ་ལ་སོགས་པས་བུམ་ཆུ་གཏོར་ཞིང་། ཨོཾ་པི་ཤཱ་ཙི་པརྞ་ཤ་བ་རཱི་སརྦ་མཱ་ར་པྲ་ཤ་མ་ནཱ་ཡ། བདག་ཅག་དཔོན་སློབ་ཡོན་མཆོད་འཁོར་དང་བཅས་པས་ཐོག་དྲངས་སེམས་ཅན་ཐམས་ཅད་ཀྱི་སྡིག་པ་དང་སྒྲིབ་པ་ལ་སོགས་པ་ཐམས་ཅད་ཤཱནྟིཾ་ཀུ་རུ་སྭཱ་ཧཱ། ནད་ཐམས་ཅད་ཤཱིནྟཾ་ཀུ་རུ་སྭཱ་ཧཱ། གདོན་ཐམས་ཅད་ཤཱནྟིཾ་ཀུ་རུ༴ རིམས་ཐམས་ཅད༴ རིམས་ཉིན་གཅིག་པ་ཐམས་ཅད༴ ཉིན་གཉིས་པ་ཐམས་ཅད༴ ཉིན་བཞི་པ་ཐམས་ཅད༴ ཉིན་བདུན་པ་ཐམས་ཅད༴ རྟག་པའི་རིམས་ཐམས་ཅད༴ རིམས་མི་བཟད་པ་རྣམས༴ རིམས་ལྡངས་དུབ་པ་རྣམས༴ འབྱུང་པོའི་རིམས་རྣམས༴ རླུང་ལས་གྱུར་པ་རྣམས༴ མཁྲིས་པ་ལས་གྱུར་པ༴ བད་ཀུན་ལས་གྱུར་པ་རྣམས༴ འདུས་པ་ལས་གྱུར་པ་རྣམས༴ རིམས་ནད་ཐམས་ཅད༴ ཀླད་པ་ན་བ་ཐམས་ཅད༴ གཞོགས་ཕྱེད་ན་བ་ཐམས་ཅད༴ ཡི་ག་འཆུས་པ་ཐམས་ཅད༴ མིག་ནད་ཐམས་ཅད༴ སྣ་ནད་ཐམས་ཅད༴ ཁ་ནད་ཐམས་ཅད༴ མགུལ་ནད་ཐམས་ཅད༴ སྙིང་ནད་ཐམས་ཅད༴ ལྐོག་མའི་ལྷ་གོར་ན་བ་ཐམས་ཅད༴ རྣ་བ་ན་བ་ཐམས་ཅད༴ སོ་ན་བ་ཐམས་ཅད༴ རྙིལ་ན་བ་ཐམས་ཅད༴ ཀླད་པ་ན་བ་ཐམས་ཅད༴ རྩིབ་ལོག་ན་བ་ཐམས་ཅད༴ རྒྱབ་ན་བ་ཐམས་ཅད༴ ལྟོ་བ་ན་བ་ཐམས་ཅད༴ སྐེད་པ་ན་བ་ཐམས་ཅད༴ ཆུ་སོ་ན་བ་ཐམས་ཅད༴ བརླ་ན་བ་ཐམས་ཅད༴ རྗེ་ངར་ན་བ་ཐམས་ཅད༴ ལག་པ་ན་བ་ཐམས་ཅད༴ རྐང་པ་ན་བ་ཐམས་ཅད༴ ཡན་ལག་ན་བ་ཐམས་ཅད༴ ཉིང་ལག་ན་བ་ཐམས་ཅད༴ ཁྱད་པར་དུ་ཡང་འབྲུམ་པ་ཐམས་ཅད༴ བེ་གེ་ཐམས་ཅད༴ ཆམ་པ་ཐམས་ཅད༴ ཀླད་གཟེར་ཐམས་ཅད༴ གག་པ་ཐམས་ཅད༴ གཟེར་ཐུང་ཐམས་ཅད༴ གཉན་གླང་ཐམས་ཅད༴ རྒྱུ་གཟེར་ཐམས་ཅད༴ མེ་དབལ་ཐམས་ཅད༴ རྨན་བུ་ཐམས་ཅད༴ ཉྭ་ལོག་ཐམས་ཅད༴ ལྷོག་པ་ཐམས་ཅད༴ འབྲས་ཐམས་ཅད༴ འཛུམ་བུ་ལྟག་དགྱེ་ཐམས་ཅད༴ འཁྲིས་པ་རྩར་རྒྱུག་ཐམས་ཅད༴ ནང་ལྷོག་ཐམས་ཅད༴ ཁ་མེད་ཐམས་ཅད༴ འཁྱམས་པོ་ཐམས་ཅད༴ འབར་འབུར་ཐམས་ཅད༴ རྣ་རྩ་ཕུས་འདེབས་ཐམས་ཅད༴ ངོམ་རུ་ལ་སོགས་པ་དུས་ངན་གྱི་གཉན་ནད་ཐམས་ཅད༴ མདོར་ན་ནད་གཞི་བརྒྱ་རྩ་བཞི་ཐམས་ཅད༴ འབྲོང་དང་འབྲི་གཡག་ལ་སོགས་པ་རི་ཀླུང་གི་ཆེ་ཕྱུགས་ཐམས་ཅད་ཀྱི་རིམས་ནད་ཐམས་ཅད༴ གནའ་བ་དང་ར་ལུག་ལ་སོགས་པ་རི་ཀླུང་གི་ཆུང་ཕྱུགས་ཐམས་ཅད་ཀྱི་རིམས་ནད་ཐམས་ཅད༴ རྟ་དྲེལ་དང་བོང་བུ་ལ་སོགས་པ་བཞོན་ཁལ་ཐམས་ཅད༴ མདོར་ན་འཕུར་དགུ་འཛུལ་དགུ་འཕྱོང་དགུ་འགྲིམས་དགུ་ཐམས་ཅད་ཀྱི་རིམས་ནད་ཐམས་ཅད༴ གཟའ་དང་རྒྱུ་སྐར་གྱི་གནོད་པ་ཐམས་ཅད༴ རྒྱལ་པོའི་གནོད་པ་ཐམས་ཅད༴ མི་རྒོད་ཀྱི་གནོད་པ་ཐམས་ཅད༴ གཅན་གཟན་གྱི་གནོད་པ་ཐམས་ཅད༴ བྱད་སྟེམས་ཐམས་ཅད༴ གཞོན་ནུའི་གདོན་ཐམས་ཅད༴ ཕས་ཀྱི་རྒོལ་བ་ཐམས་ཅད༴ བཀྲ་མི་ཤིས་པ་ཐམས་ཅད༴ རྨི་ལམ་ངན་པ་ཐམས་ཅད༴ མཚན་མ་ངན་པ་ཐམས་ཅད༴ ལྟས་ངན་པ་ཐམས་ཅད༴ ཀེག་སྲི་ངན་པ་ཐམས་ཅད༴ མདོར་ན་མི་མཐུན་པའི་ཕྱོགས་ཐམས་ཅད་ཤཱནྟིཾ་ཀུ་རུ་སྭཱ་ཧཱ། གང་ལ་སེར་སྣ་རྣམ་ཆགས་པ། །ཞེས་སོགས་ནས། ཁྱེད་ཅག་སྡིག་པར་མ་གྱུར་ཅིག་གི་བར་རྒྱུན་བཞིན་ལ། སངས་རྒྱས་ལྷ་རྣམས་སྟོང་དག་གིས། །ཡོངས་སུ་བསྐོར་ཏེ་གཤེགས་མཛད་ཀྱིས། །སྡང་སེམས་ལྡན་པ་རྣམས་བྱེར་ཞིག །སྙིང་རྗེའི་བདག་ཉིད་ཅན་རྣམས་འཁོད། །སངས་རྒྱས་རང་སངས་རྒྱས་རྣམས་དང་། །དགྲ་བཅོམ་སློབ་པའི་བདེན་ཚིག་གིས། །འཇིག་རྟེན་མི་ཕན་བྱེད་པ་རྣམས། །གྲོང་ཁྱེར་འདིར་ནི་སྟོངས་གྱུར་ཅིག །སེམས་ཅན་ཀུན་དང་སྲོག་ཆགས་ཀུན། །འབྱུང་པོ་ཀུན་དང་ཁྱེད་ཅག་ཀུན། །བདེ་བ་འབའ་ཞིག་ལྡན་གྱུར་ཅིག །ཐམས་ཅད་ནད་རྣམས་མེད་པར་ཤོག །ཀུན་གྱིས་བཟང་རྣམས་མཐོང་གྱུར་ཅིག །གང་ཡང་སྡིག་པར་མ་གྱུར་ཅིག །འབྱུང་པོ་གང་དག་འདིར་ནི་ལྷགས་གྱུར་ཏེ། །ས་འམ་འོན་ཏེ་བར་སྣང་འཁོད་ཀྱང་རུང་། །སྐྱེ་དགུ་ཀུན་ལ་རྟག་ཏུ་བྱམས་བྱེད་ཅིང་། །ཉིན་དུ་མཚན་དུ་ཆོས་ལ་སྤྱོད་པར་ཤོག །ཅེས་བརྗོད།«་་་་་འདིའི་ཡངས་པའི་གྲོང་ཁྱེར་གྱི་གཟུངས་མདོ་འདི་ནི་རྟག་བརྟན་གཟུངས་བསྡུས་ཀྱི་ཡངས་པའི་གྲོང་ཁྱེར་ལས་དེ་བཞིན་གཤེགས་པས་གསུངས་སྐབས་དེ་ཡིན་པ་དེའི་སྔགས་ཐེམ་ནི། རྟག་བརྟན་བར་མ་ཡངས་གྲོང་གི གཟུངས་ལ་ཐོག་མར་བཾ་སར། །ཏེ་ཞེས་བྱ་བ་ཚར་བཞི་དང་། །ཡང་ནི་འབྱུང་པོ་ཐམས་ཅད་ཀྱི། །བསམ་པ་ཞེས་པའི་རྗེས་སུ་ཡང་། །པི་ས་ར་ཏ་ཞེས་པ་བཞི། །མུཉྩ་ཏ་ནི་གཉིས་ཡིན་ཏེ། །ནིརྒཙྪ་ཏེ་ཞེས་བྱ་བཞི། །ཡང་ནི་འགྱུར་རུ་འོང་གི་རྗེས། །ནིརྒཙྪ་ཏ་ཞེས་བྱ་བཞི། །སུ་མུ་བཞི་དང་སུ་མུ་རུ། །བརྒྱད་ཡིན་མུ་རུ་དགུ་ཡིན་ཏེ། །དེ་བཞིན་དུ་ཡང་མི་རི་དགུ། །མུ་རུ་མི་རི་བཅུ་གསུམ་མོ། །མི་རཱུ་རི་ཏེ་ཞེས་པ་གཅིག །རི་ཐུང་དྲུག་དང་རཱི་རིང་དྲུག །ཏི་མི་རི་གཅིག་མི་རི་དྲུག །མཱི་རི་ཏེ་གཅིག་དེ་བཞིན་དུ། །ཧ་སི་མི་རི་ཏི་དང་ནི། །མཱི་རི་ཏི་དང་མི་ཏི་གཅིག །སི་སཱི་སི་མཱི་ཀཾ་ཀ་ར། །ཀཾ་ཀ་ར་ཏ་ཀཾ་ཀ་ར། །ཀཾ་ཀ་ར་ཙ་ཀཾ་ཀ་རཱ། །བཅུ་བདུན་ཀཾ་ཀ་རོ་ཏཱི་ཏི། །ཀུ་རི་ཤྭ་དང་ཀཾ་ཀ་རཱ། །ཀཾ་ཀ་རི་ཤི་རི་ཐུང་དྲུག །ཏི་རི་ཏེ་ཐུ་ཝཱ་ཞེས་དང་། །རི་ཕུ་བརྒྱད་དང་ནཱ་ཝཱ་དང་། །ནཱ་ནཱ་ཐཱ་ཐ་རི་ཕུ་གཉིས། །ནཱ་ཐཱ་ཐཱ་དང་གཞན་ཡང་ནི། །ནིརྒཙྪ་ཏ་ཞེས་པ་གཅིག །རི་ཕུ་གཉིས་དང་སླར་ཡང་ནི། །ནིརྒཙྪ་ཏ་ཞེས་པ་དང་། །པཱ་ལ་ཡ་ཏ་རི་ཕུ་གཉིས། །ཡང་ནི་པཱ་ལ་ཡ་ཏ་དང་། །ཀྵི་པྲཾ་ནིརྒཙྪ་ཏ་དང་། །སྭཱ་ཧཱ་ཞེས་བྱའི་སྔགས་ཐེམ་འདི། །རྟག་བརྟན་མདོ་མང་ཡངས་གྲོང་གི སྔགས་མཚན་དང་ཐེམ་འཁྲུལ་མེད་ཡིན། །དེ་ལྟའི་སྔགས་ཐེམས་དགོས་པ་ཡང་། །ཡིག་ཆ་སྣ་མང་མི་མཚུངས་པས། །གཅིག་ཏུ་བཤད་པ་གཅིག་ཏུ་མེད། །དང་པོའི་ལས་ཅན་འཁྲུལ་གཞི་ཞིག །འདུག་པས་དེ་དག་སེལ་ཕྱིར་བྲིས། །འོན་ཀྱང་གཅོད་མཚམས་ནོར་སྙམ་པས། །དེ་བཞིན་དུ་ཡང་མི་རི་དགུ། །ཞེས་པ་རྟག་པར་དང་མི་མཚུངས། །ཡི་གེ་ནོར་འཁྲུལ་བྱུང་སྙམ་པས། །མུ་རུ་མི་རི་བཅུ་གསུམ་མོ། །ཞེས་པའང་དེ་བཞིན་མཚུངས་པ་མེད། །ཀྵི་ཕྲཾ་ན་ནིརྒཙྪ་ཏ་དང་། །ཀྵི་པྲཾ་ནིརྒཙྪ་ཏ་ཞེས། །འདི་ཡང་རྟག་པར་དང་མི་མཚུངས། །དེ་ལྟར་མི་མཚུངས་དེ་དག་ཀྱང་། །རྨོངས་པའི་འོལ་ཚོད་མ་ཡིན་ཏེ། །ཡངས་གྲོང་གཟུངས་མདོ་གཞན་དག་དང་། །མཁས་ལ་བརྟེན་ནས་དགའ་བར་བྲིས།» །དེ་ནས། «སྤྱོད་འཇུག་ལས་་་་་་»འགྲོ་བ་ནད་པ་ཇི་སྙེད་པ། །ནད་སོས་གྱུར་གྱི་བར་དུ་ནི། །སྨན་དང་སྨན་པ་ཉིད་དང་ནི། །དེ་ཡི་ནད་གཡོག་བྱེད་པར་ཤོག །སེམས་ཅན་ནད་པ་ཇི་སྙེད་པ། །མྱུར་དུ་ནད་ལས་ཐར་གྱུར་ཅིག །འགྲོ་བའི་ནད་ནི་མ་ལུས་པ། །རྟག་ཏུ་འབྱུང་བ་མེད་པར་ཤོག །ཕྱོགས་རྣམས་ཀུན་ན་ལུས་དང་སེམས། །སྡུག་བསྔལ་ནད་པ་ཇི་སྙེད་པ། །དེ་དག་བདག་གི་བསོད་ནམས་ཀྱིས། །བདེ་དགའ་རྒྱ་མཚོ་ཐོབ་པར་ཤོག «བཟང་སྤྱོད་ལས།་་་་་»།ཕྱོགས་བཅུའི་སེམས་ཅན་གང་རྣམས་ཇི་སྙེད་པ། །དེ་དག་རྟག་ཏུ་ནད་མེད་བདེ་བར་གྱུར། །འགྲོ་བ་ཀུན་གྱི་ཆོས་ཀྱི་དོན་རྣམས་ནི། །མཐུན་པར་གྱུར་ཅིང་རེ་བའང་འགྲུབ་པར་ཤོག «འདི་ནས་ཤློ་ཀ་གསུམ་ངོར་ཆེན་རྡོ་རྗེ་འཆང་གསུང་།་་་་་»།བཞི་བརྒྱ་རྩ་བཞིའི་ནད་དང་རིམས་ཀུན་དང་། །བགེགས་རིགས་བརྒྱད་ཁྲི་གདོན་ཆེན་བཅོ་ལྔ་སོགས། །ལུས་སྲོག་དགེ་ལ་བར་དུ་གཅོད་པ་ཡི། །འབྱུང་པོའི་གནོད་པ་ཞི་བར་མཛད་དུ་གསོལ། །སྐར་མདའ་ལྟུང་དང་ས་གཡོའི་འཇིགས་པ་དང་། །བྱེད་སྟེམས་མཐུ་དང་ཐོག་སེར་འབེབས་པ་སོགས། །མི་དང་མི་མ་ཡིན་གྱི་གནོད་པ་དང་། །ཉེར་འཚེའི་ཐམས་ཅད་ཞི་བར་མཛད་དུ་གསོལ། །གློ་བུར་ཡེ་འདྲོག་གནོད་པ་མ་ལུས་དང་། །དུག་དང་སྦྱར་དུག་ཁ་ཟས་མ་ཞུ་དང་། །འཁོན་དང་ཉམས་གྲིབ་འབགས་དང་མི་གཙང་སོགས། །དྲི་མ་ཐམས་ཅད་ཞི་བར་མཛད་དུ་གསོལ། །བླ་མ་ཡི་དམ་སངས་རྒྱས་བྱང་སེམས་སོགས། །སྐྱབས་གནས་སྤྱི་དང་ཁྱད་པར་ཐུགས་རྗེ་ཅན། །ལོ་མ་གྱོན་མའི་ལྷ་ཚོགས་འཁོར་བཅས་ཀྱིས། །འགྲོ་ཀུན་ནད་གདོན་བགེགས་ལས་བསྲུང་དུ་གསོལ། «འདི་མན་ཆད་སྔོན་དཔལ་ས་སྐྱར་ནད་ཡམས་ཆེན་པོ་བྱུང་བའི་ཚེ་གྲུབ་ཆེན་ཐང་སྟོང་རྒྱལ་པོས་བདེན་ཚིག་ཏུ་སྩལ་བའི་ས་སྐྱ་ནད་གྲོལ་མ་ཞེས་རྡོ་རྗེའི་གསུང་བྱིན་རླབས་ཅན་ནོ།་་་་་»།ལས་དང་གློ་བུར་རྐྱེན་ལས་གྱུར་པ་ཡི། །གདོན་དང་ནད་དང་འབྱུང་པོའི་འཚེ་བ་སོགས། །སེམས་ཅན་ཡིད་མི་བདེ་བའི་ནད་རྣམས་ཀུན། །འཇིག་རྟེན་ཁམས་སུ་འབྱུང་བར་མ་གྱུར་ཅིག །ཇི་ལྟར་གཤེད་མས་ཁྲིད་པའི་གསོད་བྱ་བཞིན། །སྐད་ཅིག་ཙམ་ལ་ལུས་སེམས་འབྲལ་བྱེད་པའི། །སྲོག་འཕྲོག་ནད་ཀྱི་སྡུག་བསྔལ་ཇི་སྙེད་པ། །འཇིག་རྟེན་ཁམས་སུ་འབྱུང་བར་མ་གྱུར་ཅིག །འཆི་བདག་གཤིན་རྗེའི་ཁ་ནང་ཆུད་པ་ལྟར། །ནད་ཀྱི་མིང་ཙམ་ཐོས་པས་སྐྲག་བྱེད་ཅིང་། །ཉིན་གཅིག་པ་དང་རྟག་པའི་རིམས་སོགས་ཀྱིས། །ལུས་ཅན་ཀུན་ལ་གནོད་པར་མ་གྱུར་ཅིག །གནོད་པའི་བགེགས་རིགས་སྟོང་ཕྲག་བརྒྱད་ཅུ་དང་། །གློ་བུར་ཡེ་འདྲོག་སུམ་བརྒྱ་དྲུག་ཅུ་དང་། །བཞི་བརྒྱ་རྩ་བཞིའི་ནད་ལ་སོགས་པ་ཡིས། །ལུས་ཅན་ཀུན་ལ་འཚེ་བར་མ་གྱུར་ཅིག །ལུས་སེམས་བདེ་བ་མ་ལུས་འཕྲོག་བྱེད་པའི། །འབྱུང་བཞི་འཁྲུགས་པའི་སྡུག་བསྔལ་ཇི་སྙེད་པ། །མ་ལུས་ཞི་ཞིང་མདངས་སྟོབས་ལྡན་པ་དང་། །ཚེ་རིང་ནད་མེད་བདེ་སྐྱིད་ལྡན་པར་ཤོག །བླ་མ་དཀོན་མཆོག་གསུམ་གྱི་ཐུགས་རྗེ་དང་། །མཁའ་འགྲོ་ཆོས་སྐྱོང་སྲུང་མའི་ནུས་མཐུ་དང་། །ལས་འབྲས་བསླུ་བ་མེད་པའི་བདེན་སྟོབས་ཀྱིས། །སྨོན་ལམ་ཇི་ལྟར་བཏབ་པ་འགྲུབ་གྱུར་ཅིག །དེ་ནས་བླ་མ་ཡི་དམ་ཆོས་སྲུང་ནོར་ལྷ་སོགས་ཀྱི་བཀྲ་ཤིས་དང་། ལོ་བརྒྱ་འཚོ་བ་ལ་སོགས་པའི་བཀྲ་ཤིས་ཅི་རིགས་བརྗོད་དོ། །ཞེས་སྔར་ངེད་རང་གིས་བསྒྲིགས་པའི་རི་ཁྲོད་མའི་བུམ་ཆོག་རྒྱས་པ་ལས་བསྡུས་ཏེ་ཉམས་སུ་ལེན་ཚུལ་འདི་ཡང་ས་སྐྱ་པ་ངག་དབང་ཀུན་དགའ་བློ་གྲོས་ཀྱིས་བྲིས། །མངྒ་ལཾ།། །། ༈ བལ་ཡུལ་མཆོད་རྟེན་རིན་པོ་ཆེ་བྱ་རུང་ཁ་ཤོར་གྱི་ཉེ་འགྲམ་རྒྱལ་ཡོངས་ས་ཆེན་ཞེས་པ་གློག་ཀླད་དཔར་ཁང་ལས། བདེར་གཤེགས་༧སྐྱབས་རྗེ་བཅོ་བརྒྱད་ཁྲི་ཆེན་རྡོ་རྗེ་འཆང་མཆོག་གི་ཐུགས་དགོངས་རྫོགས་ཆེད། སྐྱབས་འོག་པ་ཚར་གྲྭ་གུ་རུས་གློག་ཀླད་ཕྱག་དེབ་ཆེད་འགྲེམ